Χουλιάν Άλβαρες

Ο Χουλιάν Άλβαρες (ισπανικά: Julián Álvarez) (γενν. 31 Ιανουαρίου 2000) είναι Αργεντινός επαγγελματίας ποδοσφαιριστής, ο οποίος αγωνίζεται ως επιθετικός για τη Μάντσεστερ Σίτι. Έχει το ψευδώνυμο La Araña («Αράχνη») και είναι γνωστός για το πρέσινγκ, τη δυναμική ικανότητά του στο σκοράρισμα και το παιχνίδι σύνδεσης. Είναι διεθνής με την Εθνική Αργεντινής, με την οποία κατέκτησε το Παγκόσμιο Κύπελλο του 2022.

 Ο Άλβαρες εντάχθηκε στη Ρίβερ Πλέιτ από την Ατλέτικο Καλτσίν το 2016, κυρίως συμμετέχοντας στο Generation Adidas Cup με τις ομάδες νέων του συλλόγου. Πριν υπογράψει για τη Ρίβερ, ο Άλβαρες είχε δοκιμαστικά με τις Μπόκα Τζούνιορς και Ρεάλ Μαδρίτης, σκοράροντας δύο φορές σε πέντε παιχνίδια για την τελευταία σε ένα τουρνουά νέων. Δεν μπόρεσε να ενταχθεί στη Ρεάλ λόγω περιορισμών ηλικίας. Ο Άλβαρες μετακινήθηκε στην πρώτη ομάδα της Ρίβερ Πλέιτ υπό τον προπονητή Μαρσέλο Γκαγιάρδο κατά τη διάρκεια της σεζόν 2018–19, με το επαγγελματικό του ντεμπούτο να έρχεται στις 27 Οκτωβρίου 2018 κατά τη διάρκεια ενός αγώνα του Πρωταθλήματος Αργεντινής εναντίον της Κλουμπ Ατλέτικο Αλντοσίβι, όπου πέρασε ως αλλαγή 26 λεπτά πριν τη λήξη στη νίκη με 1–0.Ο Άλβαρες εμφανίστηκε αργά κατά τη διάρκεια του δεύτερου αγώνα των τελικών του Κόπα Λιμπερταδόρες 2018, με τη Ρίβερ να κερδίζει τη Μπόκα Τζούνιορς. Ο Άλβαρες σημείωσε το πρώτο γκολ της καριέρας του στις 17 Μαρτίου 2019, σκοράροντας σε μια νίκη με 3–0 στο πρωτάθλημα επί της Ιντεπεντιέντε. Τον επόμενο Δεκέμβριο, σκόραρε στον τελικό του Κυπέλλου Αργεντινής 2019 εναντίον της Σεντράλ Κόρντομπα, καθώς η Ρίβερ κέρδισε με 3–0 για να εξασφαλίσει το τρόπαιο. Το 2020, ο Άλβαρες σκόραρε 5 γκολ σε 6 αναμετρήσεις της φάσης των ομίλων του Κόπα Λιμπερταδόρες. Στις 25 Μαΐου 2022, ο Άλβαρες σημείωσε 6 γκολ για τη Ρίβερ Πλέιτ σε μια νίκη με 8–1 επί της Αλιάνσα Λίμα στο Κόπα Λιμπερταδόρες. Στις 31 Ιανουαρίου 2022, στα 22α γενέθλιά του, επιβεβαιώθηκε ότι ο Άλβαρες είχε υπογράψει για την Μάντσεστερ Σίτι της Πρέμιερ Λιγκ με συμβόλαιο πεντέμισι ετών, αλλά με τον παίκτη να παραμένει δανεικός στη Ρίβερ Πλέιτ μέχρι τον Ιούλιο. Σκόραρε στο αγωνιστικό του ντεμπούτο στις 30 Ιουλίου, στην ήττα της Σίτι με 1–3 από την Λίβερπουλ στο Κομιούνιτι Σιλντ. Στις 7 Αυγούστου, ο Άλβαρες έκανε το ντεμπούτο του στην Πρέμιερ Λιγκ, αφού μπήκε ως αλλαγή για τον Έρλινγκ Χόλαντ σε μια εκτός έδρας νίκη με 2–0 επί της Γουέστ Χαμ Γιουνάιτεντ. Στις 31 Αυγούστου, ο Άλβαρες σημείωσε τα δύο πρώτα του γκολ στην Πρέμιερ Λιγκ, σε μια νίκη με 6–0 εναντίον της Νότιγχαμ Φόρεστ στο Σίτι οφ Μάντσεστερ Στέιντιουμ. Το 2018, ο Άλβαρες επιλέχθηκε από την Αργεντινή Κ20 για να προπονηθεί ενάντια στην εθνική ανδρών στο Παγκόσμιο Κύπελλο του 2018. ΤονΔεκέμβριο, ο Άλβαρες επιλέχθηκε στην ομάδα για το Πρωτάθλημα Νέων Νότιας Αμερικής 2019. Έλαβε κλήση από τον Φερνάντο Μπατίστα για το Παγκόσμιο Κύπελλο Κ20 του 2019 τον Μάιο του 2019, όπου σε 4 αγώνες σημείωσε 1 γκολ, κόντρα στη Νότια Αφρική. Στη συνέχεια, ο Μπατίστα κάλεσε τον Άλβαρες στην ομάδα Κ23 τον επόμενο Σεπτέμβριο, που προηγήθηκε της επιλογής του για το Προολυμπιακό Τουρνουά CONMEBOL 2020, το οποίο κέρδισε η Αργεντινή, με τον Άλβαρες να σκοράρει μία φορά (εναντίον της Βενεζουέλας) σε επτά αγώνες.Ο Άλβαρες έκανε το ντεμπούτο του για την Εθνική Αργεντινής αδνρών στις 3 Ιουνίου 2021, σε προκριματικό αγώνα για το Παγκόσμιο Κύπελλο 2022 εναντίον της Χιλής. Αντικατέστησε τον Άνχελ Ντι Μαρία στο 62ο λεπτό. Στις 29 Μαρτίου 2022, σημείωσε το πρώτο του γκολ, σε μια ισοπαλία με 1–1 εναντίον του Ισημερινού.Συμπεριλήφθηκε στην ομάδα της Αργεντινής για το Παγκόσμιο Κύπελλο του 2022 στο Κατάρ. Στις 30 Νοεμβρίου, σκόραρε το πρώτο του γκολ στο Παγκόσμιο Κύπελλο, σε μια νίκη 2–0 στον τελευταίο αγώνα της φάσης των ομίλων εναντίον της Πολωνίας. Ακολούθησε ένα δεύτερο γκολ στο Παγκόσμιο Κύπελλο στις 3 Δεκεμβρίου, όταν σκόραρε στη νίκη με 2-1 επί της Αυστραλίας. Συνέχισε το σκοράρισμα προσθέτοντας άλλα δύο γκολ στη νίκη της Αργεντινής με 3–0 εναντίον της Κροατίας στους ημιτελικούς. Στις 18 Δεκεμβρίου, συμμετείχε στο δεύτερο γκολ της Αργεντινής, καθώς η ομάδα του νίκησε τη Γαλλία με 4–2 στα πέναλτι, αφού ο αγώνας έληξε 3–3 στην παράταση του τελικού, για να κερδίσει το Παγκόσμιο Κύπελλο. Ρίβερ Πλέιτ Πρωτάθλημα Αργεντινής: 2021 Κύπελλο Αργεντινής: 2018–19 Σούπερ Καπ Αργεντινής: 2019 Trofeo de Campeones: 2021 Κόπα Λιμπερταδόρες: 2018 Ρεκόπα Σουδαμερικάνα: 2019Αργεντινή Κ23 Προολυμπιακό τουρνουά CONMEBOL: 2020Αργεντινή Παγκόσμιο Κύπελλο: 2022 Κόπα Αμέρικα: 2021 Κύπελλο Πρωταθλητών Ευρώπης-Νοτίου Αμερικής: 2022Ατομικές Ομάδα της Διοργάνωσης του Πρωταθλήματος Νέων Νότιας Αμερικής: 2019 Πρώτος σκόρερ του Πρωταθλήματος Αργεντινής: 2021 Νοτιοαμερικανός Ποδοσφαιριστής της Χρονιάς: 2021 Ομάδα της Χρονιάς της Νότιας Αμερικής: 2021 Etihad Παίκτης του Μήνα για τον Νοέμβριο: 2022 (Αγγλικά) Προφίλ Χουλιάν Άλβαρες στο Soccerway Προφίλ στο Transfermarkt.com